آيت عطا (بلأمازيغية: ⴰⵢⵜ ⴰⵟⵟⴰ) هي اتحاد د قبايل مغريبية جاو ف لجنوب الشرقي د لمغريب. لقبايل د آيت عطا داخلين ف لأقاليم د وارزازات و زاڭورة و أزيلال و الراشيدية و تينغير. الناس د آيت عطا تيتسمّاو لعطاويين، كانو مقدّرين ب 130.000 ف 1960 و تيهضرو الشلحة د لأطلس. ف التلاتينيات د لقرن 20، تعرفات لقبايل د آيت عطا، حيت قاومات بزاف لإستعمار لفرانساوي د لمغريب، و كانت لأراضي ديالها هي آخر لبلايص اللي ستعمرات فرانسا ف لمغريب (تحتلات تال 1933). من بين لمضاربات لمعروفين اللي شاركو فيها آيت عطا كاين لمعركة د بوڭافر اللي ربحو فيها لمغاربة، بلقيادة د عسو أوباسلام. تخليد الذكرى ال88 لمعركة بوكافر - استحضار لمحطة بارزة في سجل الكفاح الوطني دفاعا عن الحرية والاستقلال - لموقع الرسمي د لمغريب (2021)